==== Helium II ====
Ved temperaturer under lambdapunktet antager flydende helium en tilstand, kaldet '''helium-II''', hvor stoffet udviser nogle ganske usædvanlige egenskaber. På grund af stoffets høje [[varmeledningsevne]] koger det ikke på normal vis når det varmes op; væsken [[Fordampning|fordamper]] bare direkte fra overfladen, uden de bobler og bevægelser man normalt ser i kogende væsker. Isotopen helium-3 kan desuden antage en [[superflydende]] tilstand, men kun ved meget lave temperaturer; af den grund ved man ikke meget om disse egenskaber for helium-3-isotopens vedkommende.<ref name="ECE"/>
[[Fil:helium-II-creep.svg|thumb|right|200px|Helium II "kryber" op og ned ad lodrette beholdervægge for at udligne niveauforskelle i væsken; efter nogen tid står væsken lige højt i den lille "skål" i midten og i beholderen der omgiver den. Denne såkaldte [[Rollin-film]] dækker også indersiden af den ydre beholder; hvis beholderen ikke var tæt, ville helium II "kravle ud" gennem utætheden.<ref name="ECE"/><!-- side 263 -->]]
Fysik Kemi